**1 сентябрь бәйрәме**

Без быел гына

мәктәпкә килдек.

Аңарчы әле

бакчада идек.

 Каршылый безне

 Зур, якты мәктәп.

 Яхшы укырбыз -

 Шул безнең теләк.

1 укучы

Күрегез әле сез мине -

Йөзем балкый, күңелем шат.

Белем юлына басам мин –

Илфар улы Азамат.

 Китапларны да яратам,

 Бик матур итеп җырлыйм.

 Акыллы буласым килеп,

 Өйрәткәннәрен тыңлыйм.

2 укучы.

Күпләрегез танымыйдыр

Рәфит улы Данилны.

Дулкынланып каршылыймын

Бүген уку таңымны.

 Бик сөенеп көтеп алдым

 Уку елы җиткәнен.

 Көтә- көтә сизмәгәнмен

 Ямьле җәйнең үткәнен.

3. Бик зарыгып көтә торгач,

 7 яшем дә тулды.

 Күрәсезме, зур үстем ич-

 Хәзер укучы булдым.

 Инзир кызы Айзилә мин,

 Тырышып уку теләгем.

 Мәктәп бусагасын атлыйм

 Якты уйлар белән гел.

4 укучы.

Әллә инде танымыйсыз

Илнур улы Илмирне.

Бүгеннән шушы мәктәптә

Алам ныклы белемне.

 Өйрәнермен күп нәрсәгә,

 Бик тырышып укырмын.

 Киләчәктә үсеп җиткәч,

 Уңган егет булырмын.

5 укучы.

Кулларыма чәчәк тотып

Тиз-тиз мәктәпкә киләм.

Бүгеннән бит мин укучы -

Радик кызы Алия.

 Мәктәп дигән серле йорттан

 Белем алып китәрмен.

 Әтиемә – әниемә

 Шатлык бүләк итәрмен.

6 укучы.

Нинди зур малай дисезме,

Расих улы Нияз мин.

Бик тә укыйсым килгәнгә

Мәктәпкә килдем бүген.

 Дусларым да монда икән

 Елмаямын шатлыктан.

 Безнең сөенгәнне күреп

 Күктә кояш балкыган.

7 укучы.

Буйга кечкенә булсам да,

- Син инде үскән,- диләр.

Апа, абыйга ияреп,

Минем укыйсым килә.

 Таныштырып китим әле:

 Эдуард улы мин, Айзат.

 Каршы алды якты мәктәп

 Шуңа күңелем бик тә шат.

8 укучы.

Җитте сентябрь иртәсе –

Мин укучы бүгеннән.

Илфак улы Айбулатмын –

Шатлык балкый күземдә.

 Уйнап йөреп туйдым инде,

 Кирәк тизрәк укырга.

 Белем дөньясында гизеп,

 Телим мин дәү булырга.